**SUSPENSIÓN ACTIVIDADES DOCENTES PRESENCIALES**

En vista da evolución da situación do COVID-19 (coronavirus) e seguindo as directrices marcadas pola USC e o ICA Lugo, xunto coa Xunta de Galicia e os órganos de goberno doutros colectivos xurídicos (CGPJ, FGE, etc.), infórmaselles que quedan SUSPENDIDAS TODAS AS ACTIVIDADES DOCENTES PRESENCIAIS DESDE MAÑÁ VENRES, 13 DE MARZO DE 2020, o que afecta tanto as CLASES (asistencia presencial, simulacións de xuízos, etc.) das diferentes materias que integran o curso de formación do plan de estudos do Máster, como ás PRÁCTICAS EXTERNAS en administracións públicas e órganos xurisdicionais.

Todas as medidas concretas que se adopten para o alumnado, profesorado e titores que participan no Máster, serán comunicadas por CORREO ELECTRÓNICO aos interesados e publicadas no sitio web EPXSANTIAGO.ORG e ICALUGO.ORG Estas medidas e informacións adoptaranse dentro das directrices e recomendacións que realicen as autoridades e órganos académicos competentes, adaptándoas, no posible, ás esixencias e particularidades propias do Máster. Neste sentido, procurarase que as actividades que non esixen a presenza física do alumnado en aulas ou centros de traballo, continúese realizando con normalidade vía \_on line\_, conforme a información que se vaia indicando en cada momento.

Infórmase tamén que a USC manterá activo, de xeito permanente, o enderezo de correo electrónico info.coranavirus@usc.gal para aclarar calquera consulta ou dúbida da comunidade universitaria.